gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4239, del 30-04-2002 (2002/4001)

Notificació al senyor Vicente Arenas Micó.
------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4001


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Vicente Arenas Micó. [2002/A4001]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de resolució de caducitat al senyor Vicente Arenas Micó, ja que no s'ha pogut realitzar en el seu domicili.
  
Vist l'expedient iniciat a instància de la senyora Fuensanta Martínez Nicolás i el senyor Vicente Arenas Micó, les altres dades dels quals s'especifiquen, i en el qual consten els següents:
  
Antecedents de fet
  
1. Que, amb data 22 d'abril de 1999, li va ser notificat requeriment per a l'esmena de les objeccions que en aquest se li indicaven.
  
2. Que, davant de l'incompliment del requeriment, va ser advertit de caducitat, mitjançant escrit notificat amb data 23 de maig de 2001, sense que conste que haja sigut complit en el termini de tres mesos, ja que no han sigut esmenats les següents objeccions:
  
- Amb la documentació aportada amb dates 23 de març de 1999 i 20 d'abril de 1999, no justifica les quantitats de 44.723, 8.836 i 18.759 pessetes que apareixen en l'apartat de rendiments de l'habitatge habitual, de la seua declaració de l'IRPF de l'exercici 1997, per la qual cosa haurà d'aportar documentació suficient, que aclarisca les quantitats que apareixen en la seua declaració i les que apareixen en els seus rebuts de l'IBI; les quals, amb els documents que estan en el seu expedient no són coincidents.
  
També haurà d'aportar les escriptures de venda i liquidació de l'impost de transmissions patrimonials i actes jurídics documentats dels habitatges situats en els carrers Fuencaliente número 18 i Sant Felip Neri número 6.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxivament de l'expedient, en aquells supòsits, com en el present, en els quals la falta de documentació o d'esmena d'objeccions, impedeix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb arxivament de totes les actuacions realitzades en aquest.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes, comptador des de l'endemà de la notificació de la present, de conformitat amb el que estableix l'article 114 de la citada Llei 30/1992.
Diari Oficial de la Generalitat Valenciana


Sumari del DOGV 4239, del 30-04-2002 (2002/4470)

Correcció d'errades del concurs públic número 20/2002, per a la contractació del servici per al desenvolupament de processos informàtics d'extracció d'informació per a la AEAT del Sistema de Comptabilitat Pressupostària de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/4470


Data del document
:   26-04-2002

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades del concurs públic número 20/2002, per a la contractació del servei per al desenvolupament de processos informàtics d'extracció d'informació per a la AEAT del Sistema de Comptabilitat Pressupostària de la Generalitat Valenciana. [2002/4470]
  
Vista l'errada en el quadre de característiques del contracte del concurs públic 20/2002. Servei per al desenvolupament de processos informàtics d'extracció d'informació per a la AEAT del Sistema de Comptabilitat Pressupostària de la Generalitat Valenciana, publicat en el Diari Oficial de la Generalitat Valenciana número 4231 de 18 d'abril de 2002, en les pàgines 10569 i 10399.
  
S'amplia el termini límit de presentació d'ofertes fins al quinzé dia natural, comptador des de l'endemà de la publicació d'aquest anunci en el Diari Oficial de la Generalitat Valenciana. Si l'últim dia és dissabte o festiu, el termini s'ampliarà fins al primer dia hàbil següent.
  
L'obertura de les ofertes econòmiques serà el desé dia hàbil següent a la data en què tingue lloc el tancament d'admissió de proposicions. Si coincideix en dissabte o festiu, l'acte es realitzarà el primer dia hàbil següent.
Diari Oficial de la Generalitat Valenciana


Sumari del DOGV 4368, del 30-10-2002 (2002/11625)

Informació pública del pla de reforma interior del Clariano, pla de reforma interior del Llombo-Almaig i pla de reforma interior de Germanies, d'Ontinyent.
-----------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11735


Organisme emissor
:   Ajuntament d'Ontinyent

Tipus de document
:   Anunci

Informació pública del pla de reforma interior del Clariano, pla de reforma interior del Llombo-Almaig i pla de reforma interior de Germanies, d'Ontinyent. [2002/X11762]
  
Per decret d'Alcaldia núm. 2.387/2002 de 28 d'octubre, s'ha acordat sotmetre a exposició pública pel termini d'un mes, el pla de reforma interior del Clariano, el pla de reforma interior del Llombo-Almaig i el pla de reforma interior de Germanies d'Ontinyent, mitjançant la publicació d'edicte al Diari Oficial de la Generalitat Valenciana, i un diari d'informació general de la Comunitat Valenciana.
  
Durant este termini podran examinar-se els plans a l'oficina tècnica municipal i presentar-hi les al·legacions i els suggeriments que es consideren oportuns.
Diari Oficial de la Generalitat Valenciana


Sumari del DOGV 4229, del 16-04-2002 (2002/3307)

Informació pública de la modificació puntual del PGOU consistent en la redelimitació de la xarxa primària viària.
-----------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3307


Organisme emissor
:   Ajuntament d'Onda

Tipus de document
:   Anunci

Informació pública de la modificació puntual del PGOU consistent en la redelimitació de la xarxa primària viària. [2002/M3307]
  
L'ajuntament en ple, en sessió ordinària celebrada el dia 25 de febrer de 2002, va adoptar, entre d'altres, el següent acord:
  
Primer
  
Acordar el sotmetiment a informació pública, per període d'un mes, del projecte de modificació del Pla General d'Ordenació Urbana, consistent en la redelimitació de la xarxa primària viària i desclassificació d'una porció de terreny en SUR 5.4.
  
Segon
  
Disposar la publicació del present acord en el Diari Oficial de la Generalitat Valenciana i en un diari no oficial d'àmplia difusió a la localitat (articles 38.2 A) de la Llei 6/1994, Reguladora de l'Activitat Urbanística i 158 del RPCV, Decret 201/1998».
  
La vista de l'expedient podrà efectuar-la, si ho desitja, en la tercera planta de l'ajuntament (Secció d'Ordenació del Territori), en horari d'oficines, de dilluns a divendres, d'11.00 a 14.00 hores.
Diari Oficial de la Generalitat Valenciana


Sumari del DOGV 4314, del 14-08-2002 (2002/8250)

Informació pública de programa d'actuació integrada, acompanyat de projecte d'urbanització a l'illa 147 i adjacents del Pla General d'Ordenació Urbana d'Alberic.
-----------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8250


Organisme emissor
:   Ajuntament d'Alberic

Tipus de document
:   Anunci

Informació pública de programa d'actuació integrada, acompanyat de projecte d'urbanització a l'illa 147 i adjacents del Pla General d'Ordenació Urbana d'Alberic. [2002/S8250]
  
Per decret de l'alcaldia de 17 de juliol de 2002 s'ha resolt sotmetre a informació pública l'alternativa programa d'actuació integrada, acompanyat de projecte d'urbanització de l'illa 147 i adjacents del Pla General d'Ordenació Urbana, presentada per Provial, SL.
  
La present informació té el caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques podran presentar-se durant els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4317, del 20-08-2002 (2002/8506)

Informació pública de l'escissió de la Secció de Regs de la cooperativa i el traspàs d'esta a una cooperativa de nova creació denominada Aigües de Turís, Coop V.
-----------------------------------------------------------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8506


Organisme emissor
:   la Turisana, COOP V.

Tipus de document
:   Anunci

Informació pública de l'escissió de la Secció de Regs de la cooperativa i el traspàs d'esta a una cooperativa de nova creació denominada Aigües de Turís, Coop V. [2002/F8506]
  
José Vte. Añón Almonacil, amb document nacional d'identitat número 22227140A, en qualitat de secretari de la societat La Turisana, Coop. V., amb domicili a la carretera Turís-Silla, quilòmetre 0,5, de Turís, certifica:
  
Que en l'Assemblea General extraordinària del passat dia 25 de juny de 2002, es van prendre per unanimitat, entre altres, els acords el tenor literal dels quals és el següent:
  
1. L'escissió de la Secció de Regs de la cooperativa i el traspàs d'esta a una cooperativa de nova creació, denominada Aigües de Turís, Coop. V., en els termes que conté l'informe elaborat per un expert independent sobre el patrimoni cedit.
  
2. Autoritzar el president de l'entitat a elevar a públic este acord i a realitzar els tràmits oportuns per a la inscripció de l'acord en el Registre de Cooperatives, incloses les preceptives publicacions a què fan referència els articles 66 i 65 de la Llei de Cooperatives de la Comunitat Valenciana (Decret Legislatiu 1/1998, de 23 de juny).
  
3. Fer esment als drets dels creditors de la cedent i de la cessionària a obtindre el text íntegre de l'acord d'escissió i d'oposar-se a este en els termes legals.
  
I perquè conste i tinga els efectes oportuns on pertoque, firme el present certificat amb el vistiplau del president.
  
Turís, 27 de juny de 2002.- El president: José Palmero Domingo. El secretari: José Vte. Añón Almonacil.
Diari Oficial de la Generalitat Valenciana


Sumari del DOGV 4373, del 07-11-2002 (2002/11430)

Informació pública de la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/11205


Organisme emissor
:   Ajuntament de Rojales

Tipus de document
:   Anunci

Informació pública de la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa. [2002/F11734]
  
Carlos Germán Escudero i Rafael Martínez-Campillo García, en representació de la mercantil Urbanizadora Villamartín, SA, han presentat en este ajuntament la sol·licitud de llicència d'obres per a l'execució d'una conducció d'aigua depurada procedent de l'EDAR de Torrevieja per a reg de les zones verdes d'ús comú del sector R-III La Rellana de les normes subsidiàries d'Algorfa. La sol·licitud s'acompanya d'un projecte de l'obra, redactat per l'enginyer de Camins, Canals i Pors José Francisco Campello García i d'un estudi d'impacte ambiental elaborat per Cota Ambiental.
  
De conformitat amb el que s'establix en l'article 20 del Reglament per a l'Execució de la Llei 2/1989, de 3 de març, d'Impacte Ambiental, aprovat pel Decret 162/1990, de 15 d'octubre, del Consell de la Generalitat Valenciana, s'exposa al públic la documentació mencionada pel termini de 20 dies hàbils, comptats a partir de la data de publicació d'este edicte en el Diari Oficial de la Generalitat Valenciana, a l'efecte que, per part dels interessats, es puga examinar la documentació a l'Oficina Tècnica Municipal i formular al·legacions.
Diari Oficial de la Generalitat Valenciana


Sumari del DOGV 4256, del 24-05-2002 (2002/5367)

Informació pública del Pla especial per a determinació de noves alineacions de viari generades pel nou pont sobre el riu Gorgos.
--------------------------------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5367


Organisme emissor
:   Ajuntament de Gata de Gorgos

Tipus de document
:   Anunci

Informació pública del Pla especial per a determinació de noves alineacions de viari generades pel nou pont sobre el riu Gorgos. [2002/X5367]
  
Acordat per l'Ajuntament el pla especial per a la determinació de noves alineacions de viari generades pel nou pont sobre el riu Gorgos, en la sessió del dia 16 de maig de 2002, s'exposa al públic durant el termini de vint dies hàbils comptats des de la publicació de l'edicte en el Diari Oficial de la Generalitat Valenciana, per a consulta, suggeriments o reclamacions, de conformitat amb allò disposat en els articles 81, 38 i 43 de la Llei 6/94, de 15 de novembre, Reguladora de l'Activitat Urbanística, advertint els interessats que no es reiterarà el tràmit d'informació pública ni encara que s'introduïsquen modificacions substancials en el projecte, exceptuant l'obligació de notificació personal de l'acord d'aprovació als interessats personats en les actuacions i altres afectats en els seus drets subjectius per les eventuals modificacions.
  
Durant l'esmentat període, el projecte diligenciat del Pla es trobarà dipositat per a la seua consulta pública a la Secretaria de l'Ajuntament.
Diari Oficial de la Generalitat Valenciana


Sumari del DOGV 4182, del 04-02-2002 (2002/871)

Informació pública de l'estudi de detall de la unitat d'execució sector-3 del polígon 2, Els Estanys, del PGOU de Guardamar del Segura.
---------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/871


Organisme emissor
:   Ajuntament de Guardamar del Segura

Tipus de document
:   Anunci

Informació pública de l'estudi de detall de la unitat d'execució sector-3 del polígon 2, Els Estanys, del PGOU de Guardamar del Segura. [2002/M871]
  
El senyor José Ortuño Culiañez, en representació de l'agrupació d'interés urbanístic de la unitat d'execució sector-3 del polígon 2, va formular davant d'esta corporació el programa d'estudi de detall per a la unitat d'execució sector-3 del polígon 2, Els Estanys, del PGOU de Guardamar del Segura.
  
Per tant, de conformitat amb l'article 52 i concordants de la Llei Reguladora de l'Activitat Urbanística, se sotmet a informació pública tota la documentació presentada, amb les deficiències apreciades per l'informe tècnic, pel termini de 20 dies, a comptar des de la publicació d'este anunci en el Diari Oficial de la Generalitat Valenciana, durant els quals podran formular-se al·legacions.
Diari Oficial de la Generalitat Valenciana


Sumari del DOGV 4281, del 28-06-2002 (2002/6468)

Informació pública del pla parcial i del programa d'actuació integrada del sector Institut de Navarrés.
-------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6468


Organisme emissor
:   Ajuntament de Navarrés

Tipus de document
:   Anunci

Informació pública del pla parcial i del programa d'actuació integrada del sector Institut de Navarrés. [2002/Q6468]
  
En execució de l'Acord Plenari de data 5 de juny de 2002, se sotmet a informació pública el pla parcial i el programa d'actuació integrada del sector Institut. Estos documents es podran consultar al Negociat d'Urbanisme d'este ajuntament en hores d'atenció al públic durant el termini de 20 dies, comptadors a partir del següent al de la publicació del present anunci en el Diari Oficial de la Generalitat Valenciana. Durant este termini es podran presentar al·legacions al pla parcial i al programa d'actuació integrada del sector Institut.
  
Així mateix, es fa constar que el Ple de l'Ajuntament ha acordat que l'execució de l'actuació integrada del sector Institut ho siga mitjançant gestió directa, i l'Ajuntament de Navarrés assumirà la condició d'urbanitzador establida en l'article 20.6 de la Llei 6/1994, de 15 de novembre, Reguladora de l'Activitat Urbanística.
  
Es va acordar la suspensió de llicències i acords aprovatoris de nous programes al sector Institut, amb l'abast i continguts establits en l'article 57 de Llei Reguladora de l'Activitat Urbanística en relació amb els articles 101 a 103 de Reial Decret Legislatiu 1/1992, de 26 de juny, pel qual s'aprova el Text Refós de la Llei del Sòl.
Diari Oficial de la Generalitat Valenciana


Sumari del DOGV 4293, del 16-07-2002 (2002/7767)

RESOLUCIÓ de 10 de juliol de 2002, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra: Expedient 2001/24. NB3-O28-02.18. Supressió dels passos a nivell en el PK 236,480 de la línia de Renfe Calatayud-Sagunt a Segorbe. Terme municipal de Segorbe.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7767


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 de juliol de 2002, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra: Expedient 2001/24. TJ4-U70-02.96. Supressió dels passos a nivell en el PK 236,480 de la línia de Renfe Calatayud-Sagunt a Segorbe. Terme municipal de Segorbe. [2002/X7767]
  
Lloc: Ajuntament de Segorbe
  
Dia Hora
  
30.07.02 De 10.00 a 14.00
  
31.07.02 De 10.00 a 13.00
  
Els interessats hauran d'assistir a l'acte, proveïts del document nacional d'identitat, i acreditar-ne la titularitat si no ho han fet en altra fase del procediment. Si opten per ser representats per altres persones, estes hauran d'acreditar la seua representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci es publica també als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o per als interessats el domicili dels quals no es coneix.
  
València, 10 de juliol de 2002.- El conseller: José Ramón García Antón.
Diari Oficial de la Generalitat Valenciana


Sumari del DOGV 4399, del 16-12-2002 (2002/13212)

Informació pública de la supressió del pas a nivell PC-5 en el p.k. 36 + 368 de la línia 1 de FGV València-Vva. de Castellón, al terme municipal de Picassent.
--------------------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13587


Organisme emissor
:   Ajuntament de Picassent

Tipus de document
:   Anunci

Informació pública de la supressió del pas a nivell PC-5 en el p.k. 36 + 368 de la línia 1 de FGV València-Vva. de Castellón, al terme municipal de Picassent. [2002/X13780]
  
El Ple de l'Ajuntament, en la sessió del dia 31.10.02, va adoptar, entre altres, el següent acord:
  
?Primer. Aprovar la subscripció d'un conveni urbanístic amb els propietaris dels terrenys afectats per l'execució de les obres de supresió del pas a nivell PC-5 en el p.k. 36 + 368 de la línia 1 de FGV Valencia-Vva. de Castellón, al terme municipal de Picassent, per a l'ocupació i cessió dels mateixos a l'Ajuntament de Picassent. Els propietaris faran efectius els seus drets per mitjà de la compensació - en l'oportú instrument de gestió - amb la superfície corresponent a l'aprofitament que resulte, en els sectors on estan situats.
  
Segon. Sotmetre a informació pública el mencionat conveni durant el termini de quinze dies, en el Diari Oficial de la Generalitat Valenciana, durant els quals es podran presentar al·legacions i/o reclamacions. En el cas que no se n'hi formulen, s'entendrà aprovat definitivament.
  
Tercer. Allò que s'ha convingut s'entén sense perjuí de la potestat de planejament per l'Ajuntament i sotmés a la condició suspensiva que els instruments urbanístics de planejament i gestió dels citats sectors facen possible el seu compliment?.